Presuda Općeg suda od 6. listopada 2021. – AZ/Komisija
(predmet T-196/19)1
„Državne potpore – Sustav potpora koje je Njemačka provela u korist pojedinih velikih potrošača električne energije – Izuzeće od naknada za uporabu mreže za razdoblje od 2012. do 2013. – Odluka kojom se sustav potpora proglašava nespojivim s unutarnjim tržištem i nezakonitim i kojom se nalaže povrat isplaćenih potpora – Tužba za poništenje – Rok za tužbu – Dopuštenost – Pojam potpore – Državni resursi – Selektivnost – Jednako postupanje – Legitimna očekivanja”
Jezik postupka: njemački
Stranke
Tužitelj: AZ (zastupnici: F. Wagner, D. Fouquet, T. Hartmann i M. Kachel, odvjetnici)
Tuženik: Europska komisija (zastupnici: T. Maxian Rusche i K. Herrmann, agenti, uz asistenciju G. Quardta i C. von Donata, odvjetnika)
Intervenijent u potporu tužitelju: Savezna Republika Njemačka (zastupnici: J. Möller, R. Kanitz, S. Heimerl i S. Costanzo, agenti)
Predmet
Zahtjev na temelju članka 263. UFEU-a kojim se zahtijeva poništenje Odluke Komisije (EU) 2019/56 оd 28. svibnja 2018. o programu potpore SA. 34045 (2013/C) (ex 2012/NN) koji je provela Njemačka za potrošače baznog opterećenja iz članka 19. StromNEV-a (SL 2019., L 14, str. 1.).
Izreka
Tužba se odbija.
Osobi AZ nalaže se snošenje vlastitih troškova, kao i troškova Europske komisije.
Savezna Republika Njemačka snosit će vlastite troškove.
____________
1     SL C 213, 24. 6. 2019.